Pragaro vartai

Pragaro vartai (pranc. La porte d'Enfer, angl. Hells Gate) – siaura srauni Freizerio upės protaka Freizerio kanjone, Pakrantės kalnagūbryje (Kanada, Britų Kolumbija). Plotis 35 m. Aplinkinės granitinės uolos išyla į 152 m aukštį. Pragaro vartų debitas – 15 tūkst. m³/s. Šalia sraujymės nutiesta automagistralė. Virš srauniausios vietos nutiestas kabamasis tiltas – populiari turistų atrakcija.